hotchpotch/miracl-hf-unified huggingface dataset:
Christoffer Envall
Chrisfoffer John Helmer Envall (s. 6. elokuuta 1991 Pietarsaari) on suomalainen pikajuoksija, joka edustaa edustaa IK Falkenia. Häntä valmensi vuoteen 2013 saakka Guy Storbacka ja sen jälkeen Thomas Asp.
Envall on voittanut 400 metrin Suomen-mestaruuden vuonna 2012 Lahdessa ajalla 48,13 ja vuonna 2013 Vaasassa ajalla 48,32 sekä hopeaa vuonna 2018 Jyväskylässä ajalla 48,20. Viestijuoksun SM-kisoista Envallilla on yhteensä kolme mitalia 4 × 400 metrin ja 4 × 800 metrin viesteistä. Sisäratojen SM-kilpailuissa hän sai pronssia 400 metrillä 2017. Hänen ennätyksensä 400 metrillä on 12. heinäkuuta 2016 Pietarsaaressa juostu 47,90. Hänellä on myös useita maaotteluedustuksia.
Woluwe Shopping Center
Woluwe Shopping Center on brysseliläisen Woluwe-Saint-Lambertin kunnassa sijaitseva suurikokoinen ostoskeskus, joka koostuu yli 130 kaupasta. Ostoskeskuksen parkkipaikka koostuu yli 2 000 pysäköintipaikasta kolmessa eri kerroksessa. Lisäksi pysäköintikerroksissa on yhteensä yli 200 paikkaa polkupyörille.
Woluwe Shopping Center tarjoaa monia eri palveluita: autopesun, postikonttorin, aamiaisen, ja yli 130 kauppaa ostoksien tekoa vaten.
Woluwe Shopping Center sijaitsee Itä-Brysselissä, Woluwe-Saint-Lambertin kunnassa, metropysäkki Roodebeekin välittömässä läheisyydessä.
Woluwe Shopping Centeriin on hyvin helppo matkustaa julkisilla kulkuneuvoilla, sillä se sijaitsee metro- ja bussireittien varrella, ja metroasemalta pääsee suoraan ostoskeskuksen sisätiloihin halutessaan.
STIB:n bussit 29, 42 ja 45 sekä De Lijnin bussit 359 ja 659 pysähtyvät kauppakeskuksen vieressä.
Akseli Neittamo
Akseli Kaarlo Neittamo (19. elokuuta 1893 Turku – 9. elokuuta 1967 Helsinki) oli suomalainen lehtivalokuvaaja, joka tunnettiin erityisesti urheilutapahtumien valokuvaajana.
Neittamo aloitti valokuvaajanuransa 1924. Hänen valokuviaan julkaistiin 1920-luvulla Suomen Kuvalehdessä sekä 1930- ja 1940-luvulla "Helsingin Sanomissa". Neittamolla oli vuodesta 1931 lähtien oma valokuvaamo Neittamo Oy Helsingin Mikonkadulla.
Neittamo oli mukana perustamassa 1947 Suomen Lehtikuvaajat ry:tä, ja hän oli yhdistyksen kunniajäsen vuodesta 1963. Hän oli myös Suomen Valokuvausalan tarvikekauppiaiden puheenjohtaja 1938–1951 ja kunniapuheenjohtaja 1951.
Neittamon valokuva osoittaa, että 21. kesäkuuta 1938 Helsingin olympiastadionilla pidetyissä yleisurheilukilpailuissa Abraham Tokazier oli kilpailun voittaja, vaikka hänet sijoitettiin silloin neljänneksi. Asia korjattiin 75 vuotta myöhemmin.
Äänimerkki
Äänimerkki voi tarkoittaa seuraavia asioita:
Raimo Asiala
Raimo Asiala (11. huhtikuuta 1941 – 5. kesäkuuta 1987) oli suomalainen aitajuoksija. Hän voitti 110 metrin aitajuoksun Suomen mestaruuden vuonna 1962. Asiala edusti urallaan Seinäjoen Urheilijoita ja Helsingin Kisa-Veikkoja.
Raimo Asialan veli oli pituushyppääjä Aarre Asiala.
Adalimumabi
Adalimumabi ("Humira", AbbVie) on tuumorinekroositekijää estävä lääke, joka on tarkoitettu nivelreuman, moninivelisen lastenreuman, selkärankareuman, nivelpsoriaasin, psoriaasin, Crohnin taudin ja haavaisen paksusuolentulehduksenhoitoon.
Tuotu Yhdysvaltain markkinoille 2002, kuuluu biologisiin reumalääkkeisiin.
Adalimumabia käytetään yleensä yhdessä metotreksaatin kanssa, mutta sitä voidaan käyttää myös yksinään.
Tuberkuloosi-verikoe otetaan yleensä ennen biologisten lääkehoitojen aloitusta, koska Humiraa saavilla potilailla on raportoitu tuberkuloosia.
Kaikki tulehdusoireet kuten esim. kuumetta, haavoja, väsymystä tai hampaisiin liittyviä ongelmia on syytä tarkastella ennen hoitojen aloittamista.
Adalimumabin kemiallinen kaava on CHNOS, moolimassa 144190,3 g/mol ja CAS-numero 331731-18-1.
Aarne Pietinen
Kaarlo Urho Aarne Pietinen (16. kesäkuuta 1884 Säkkijärvi – 31. maaliskuuta 1946 Helsinki) oli suomalainen valokuvaaja, joka oli tunnettu erityisesti mainos- ja teollisuuskuvaajana.
Pietisellä oli vuoteen 1929 saakka huonekalu- ja patjatehdas Helsingin Sörnäisissä. Kun tehdas meni konkurssiin valokuvausta harrastanut Pietinen ryhtyi ammattimaiseksi valokuvaajaksi ja hän kuvasi aluksi lehtikuvia Uudelle Suomelle. Pietisellä oli yhdessä valokuvaaja Akseli Neittamon kanssa yhteisyritys "Neittamo–Pietinen Valokuva Oy" vuosina 1929–1931. Vuonna 1931 hän perusti oman valokuvaamon "Aarne Pietinen Oy":n nimellä Helsingin Kasarmikadulle. Valokuvaamo erikoistui mainos-, matkailu- ja teollisuuskuvaamiseen. Pietisen kuvia oli muun muassa Iivari Leiviskän ja Paavo Ingervon toimittamassa teoksessa "Suomi kuvina" (WSOY 1939), josta on otettu useita painoksia myös kansainvälisille markkinoille.
Aarne Pietisen pojat Otso ja Matti Pietinen olivat myös tunnettuja valokuvaajia, joita yhdessä kutsuttiin Pietisen klaaniksi.
Olli Rannikko
Olli-Pekka Rannikko (s. 18. syyskuuta 1984 Nokia) on suomalainen seiväshyppääjä, joka edustaa Nokian Urheilijat -seuraa.
SM-tasolta hän saavutti hopeaa Kalevan kisoissa Lahdessa 2012 tuloksella 525 ja Vaasassa 2013 tuloksella 530. Sisäratojen SM-kilpailuissa hän saavuttanut hopeaa 2013 ja pronssia 2010 ja 2012.
Hänen ennätyksensä on 538 cm, jonka hän teki Ruotsi–Suomi-maaottelussa 2012. Häntä valmentaa Jussi Rannikko. Hänellä on maaotteluedustuksia.
Sentterit
Sentterit on porilainen naisten vesipalloon erikoistunut uimaseura. Sentterit on voittanut naisten Suomen mestaruuden yhteensä kymmenen kertaa, joista seitsemän peräkkäisinä vuosina 1999-2005. Sentterit ovat vuoden 2017 Suomen mestareita.
Seurassa pelataan myös ensi kaudella naisten sarjan lisäksi B-, C- ja D- juniorien sarjaa.
Viktor Minibajev
Viktor Eduardovitš Minibajev (, s. 18. heinäkuuta 1991 Ruza) on venäläinen uimahyppääjä. Hän kilpailee 10 metrin kerroshypyissä.
Minibajev osallistui ensimmäisen kerran maailmanmestaruuskilpailuihin Roomassa 2009. Hän oli yksilökilpailussa välierän 18:s ja karsiutui loppukilpailusta. Parikilpailussa hän sijoittui kymmenenneksi parinaan Ilja Zaharov.
Uinnin pitkän radan Euroopan-mestaruuskilpailuissa Budapestissa 2010 hän sijoittui parikilpailussa toiseksi parinaan Zaharov ja yksilökilpailussa neljänneksi. Uimahyppyjen Euroopan-mestaruuskilpailuissa Torinossa 2011 Minibajev oli yksilökilpailun neljäs ja parikilpailun kolmas. Saman vuoden Shanghain MM-kilpailuissa hän oli sekä yksilö- että parikilpailussa neljäs.
Uinnin pitkän radan Euroopan-mestaruuskilpailuissa Eindhovenissa 2012 Minibajev ylsi hopealle sekä yksilö- että parikilpailussa. Parikilpailussa hänen parinsa oli jälleen Ilja Zaharov.
Lontoon kesäolympialaisissa 2012 Minibajev sijoittui 10 metrin kerroshyppyjen yksilökilpailussa neljänneksi ja parikilpailussa kuudenneksi.
Minibajev sai uimahyppyjen EM-kilpailuissa Rostockissa 2013 hopeaa pari- ja pronssia yksilökilpailussa. Kazanin universiadeissa hän oli niin ikään henkilökohtaisessa kilpailussa kolmas ja parikilpailussa toinen. Barcelonan MM-kilpailuissa 2013 Minibajev saavutti parinsa Artem Tšesakovin kanssa kerroshyppyjen parikilpailussa hopeaa. Henkilökohtaisessa kilpailussa hän oli kahdeksas. Berliinin EM-kilpailuissa 2014 hän voitti Euroopan-mestaruuden sekä henkilökohtaisissa kerroshypyissä että sekajoukkueiden joukkuekilpailussa.
Minibajev saavutti uimahyppyjen EM-kilpailuissa Rostockissa 2015 kultaa sekajoukkueiden parikilpailussa sekä hopeaa 10 metrin kerroshyppyjen henkilökohtaisessa ja parikilpailussa. Saman vuoden Kazanin MM-kilpailuissa hän sai pronssia kerroshppyjen parikilpailussa, oli neljäs sekajoukkuekilpailussa ja kuudes henkilökohtaisessa kilpailussa.
Minibajev saavutti Lontoon EM-kilpailuissa 2016 kultaa sekajoukkuekilpailussa ja hopeaa kerroshyppyjen henkilökohtaisessa kilpailussa. Parikilpailussa hän oli neljäs. Rio de Janeiron olympialaisissa hän sijoittui kerroshyppyjen henkilökohtaisessa kilpailussa kahdeksanneksi ja parikilpailussa seitsemänneksi.
Minibajev sai Kiovan EM-kilpailuissa 2017 hopeaa kerroshyppyjen henkilökohtaisessa ja parikilpailussa sekä pronssia sekajoukkuekilpailussa. Saman vuoden Budapestin MM-kilpailuissa hän oli toinen kerroshyppyjen parikilpailussa, neljäs sekajoukkuekilpailussa ja kahdeksas kerroshyppyjen parikilpailussa.
Josef Wolontis
Josef Wolontis (10. tammikuuta 1886 Helsinki – 20. tammikuuta 1972 Gränna) oli suomalainen ruotsin kielellä kirjoittanut kirjailija.
Wolontis oli naimisissa Sigrid Björkquistin (1888–1943) kanssa. Hänen isänsä oli liettualaissyntyinen ravintoloitsija Josef Wolontis.
Äkämäsääsket
Äkämäsääsket (Cecidomyiidae) ovat pieniä hentoja sääskiä, joilla on pitkät tuntosarvet. Äkämäsääsket syövät muun muassa lahoavia kasvinjätteitä.
Äkämäpunkit
Äkämäpunkit ("Eriophyidae") on punkkiheimo, jonka 0,10–0,33 millimetrin mittaisilla, miltei matomaisilla lajeilla on kaksi raajaparia. Äkämäpunkit ovat kasvien loisia. Suomessa esiintyy noin 250 lajia.
Jorma Terentjeff
Jorma Kalevi Terentjeff (s. 4. maaliskuuta 1949 Oulainen) on 
suomalainen teollisuusneuvos, joka vaikuttaa Hiihtokeskus Iso-Syöte Oy:ssä Pudasjärvellä.
Terentjeff on vaikuttanut johtavissa tehtävissä Salorassa, Salcompissa, Edacomissa, Aspocompissa ja Teknoventuressa. Terentjeff hankki huomattavan omaisuuden myytyään JOT Automation Groupin.
Perkele (täsmennyssivu)
Perkele voi tarkoittaa ainakin seuraavia:
Wire (yhtye)
Wire on englantilainen rock-yhtye, joka perustettiin Lontoossa vuonna 1976. Yhtyeen alkuperäisjäsenet olivat Colin Newman (laulu, kitara), Graham Lewis (basso, laulu), Bruce Gilbert (kitara) ja Robert Gotobed ​​(rummut). Yhtye soitti aluksi punk rockia, mutta myöhemmin musiikki lähti kehittymään post-punkin suuntaan. Wire oli 1970- ja 1980-luvun tärkeimpiä rockmusiikkin kehittäjiä ja yhtyeen kolmea ensimmäistä albumia pidetään yhtyeen parhaimpina.
Zomba
Zomba voi tarkoittaa seuraavia asioita:
Zomba (Malawi)
Zomba on kaupunki Malawin Eteläisellä alueella Zomban piirikunnassa, Blantyren koillispuolella. Se oli brittien siirtomaahallinnon keskus vuodesta 1891 asti, ja vuoteen 1975 asti myös itsenäisen Malawin pääkaupunki.
Kaupungin pinta-ala on 39,0 neliökilometriä. Väkiluku on kehittynyt seuraavasti: 43 300 (1987), 65 900 (1998) ja 88 300 (2008). Vuonna 2014 siellä ennustettiin asuvan noin 130 400 asukasta.
Kaupungissa toimii muun muassa Malawin yliopisto (University of Malawi, UNIMA),
K. V. L. Jalkanen
Kaarlo Väinö Lemmitty Jalkanen (3. maaliskuuta 1906 Jyväskylä – 4. marraskuuta 1956 Helsinki) oli suomalainen kirkkoherra ja teologian tohtori. Hän oli Helsingin yliopiston teologian esikäsitteiden apulaisprofessori vuodesta 1949.
Jalkasen vanhemmat olivat filosofian tohtori, historiantutkija Kaarlo Jonatan Jalkanen ja Anni Helmi
Maria Blomstedt. Jalkanen pääsi ylioppilaaksi 1925 ja hän suoritti sacri ministerii -tutkinnon 1930. Hän valmistui sitten teologian kandidaatiksi 1946 ja teologian lisensiaatiksi ja tohtoriksi 1948.
Jalkanen toimi Hämeenlinnassa kaupunki- ja maaseurakunnan papiston apulaisena 1930–1933, keskus- ja lääninvankilan pastorina 1934–1939, lääninsairaalan pastorina 1934–1939 sekä Mellilän kirkkoherrana vuodesta 1939 alkaen. Hänestä tuli Helsingin yliopiston teologian esikäsitteiden apulaisprofessori 1949.
Jalkanen on suomentanut kreikkalaista draamarunoutta.
Väinö Jalkanen oli naimisissa vuodesta 1935 Martta Mirjam Tepon kanssa.
Nimellä "K. V. L. Jalkanen":
Keijo Ceder
Keijo Johannes Ceder (19. syyskuuta 1941 Helsinki – 5. tammikuuta 2019 Järvenpää) oli suomalainen keskimatkojen juoksija. Hän edusti urallaan Helsingin Jyryä ja Helsingin Kisa-Veikkoja.
Valmentaja Rolf Haikkolan talliin eli ns. "Raaka-Rollen koplaan" kuulunut Ceder voitti yhteensä seitsemän SM-kultaa 4 × 400 ja 4 × 800 metrin viesteissä vuosina 1965–1968 HKV:n joukkueessa. Vuoden 1966 Kalevan kisoissa hän sijoittui pronssille 1 500 metrillä Jouko Uolan ja Juha Väätäisen jälkeen.
Vuonna 1963 Ceder osallistui yhdessä viiden muun TUL:n urheilijan kanssa Indonesiassa järjestettyihin GANEFO-kisoihin, joissa hän sijoittui 800 metrillä kolmanneksi. Osallistumisen johdosta heille määrättiin elinikäinen kilpailukielto, joka myöhemmin muutettiin yhden vuoden mittaiseksi. Kilpailukielto kuitenkin esti Cederin mahdollisen osallistumisen Tokion olympialaisiin 1964. Ceder koki TUL:n pettäneen hänet ja vaihtoi seuraa.
Arvīds Jansons
Arvīds Jansons (10. lokakuuta 1914 Liepāja, Latvia – 21. marraskuuta 1984 Manchester, Britannia) oli latvialainen kapellimestari. Hän toimi Riian ooppera- ja balettiorkesterin johtajana vuosina 1944–1951 ja vuodesta 1952 Leningradin filharmonisen orkesterin johtajana, jolloin hän vieraili Suomessa 1961.
Hänen poikansa on kapellimestari Mariss Jansons.
Zigong
Zigong voi tarkoittaa seuraavia asioita:
Seinäjoki Silver Sharks
Seinäjoki Silver Sharks on Seinäjoen kaupungissa toimiva SM-tason kilpacheerleadingin erikoisseura, joka on perustettu keväällä 2012.
Joukkueita on cheer- ja tanssisarjoissa yhteensä yksitoista ja näiden lisäksi stunt-ryhmiä. Seurassa on harrastajia yli 200, jotka edustavat alkeistasolta edustusryhmiin. Lisäksi 50 kannattajajäsentä. Seura tarjoaa jäsenilleen niin kilpa- kuin harrastetoimintaa Suomen Cheerleadingliiton (SCL) sääntöjen mukaisesti.
Seuran viralliset värit ovat turkoosi, valkoinen, hopea ja musta, joita käytetään seura- ja joukkuevaatteissa sekä kisapuvuissa.Seura sai alkunsa, kun suuri joukko harrastajia päätti irtautua Crocodilesin amerikkalaisen jalkapallon seurasta ja perustaa paikkakunnalle oman Cheerleadingiin erikoistuneen seuran vuonna 2012. Nopeassa tahdissa harrastajamäärä nousi yli 200 nuoreen urheilijaan, ja paikkakunnan yritykset lähtivät innokkaasti tukemaan erikoisseuran alkutaipaletta.
Seuran Unique ryhmästunt-joukkue saavutti SM-pronssimitalin 2013 ja 2014 PM-mestaruuden.
Seura tekee yhteistyötä muiden paikkakunnan urheiluseurojen kanssa.
Gösta Jansson
Carl Gösta Jansson (8. maaliskuuta 1887 Parainen – 5. elokuuta 1971) oli suomalainen lääkäri.
Janssonin vanhemmat olivat Karl Viktor Jansson ja Aurora Maria Thurman. Janssonin puoliso vuodesta 192 oli Anna-Liisa Kuhlefelt, professori ja poliitikko Jan-Magnus Jansson oli heidän poikansa. Jansson tuli ylioppilaaksi 1909 ja valmistui lääketieteen lisensiaatiksi 1914. Lääketieteen ja kirurgian tohtoriksi hän väitteli 1924 ja erikoistui sisätauteihin ja radiologiaan. Jansson oli lääketieteellisen radiologian dosentti Helsingin yliopistossa 1927–1951. Hän sai professorin arvonimen 1951. Häntä pidetään Suomen röntgenologian uranuurtajana. Jansson toimi uransa aikana röntgenlääkärinä useissa eri sairaaloissa, sota-aikana hän työskenteli lääkärinä sotasairaalassa.
Antti Kokkonen
Antti Juhani Kalervo Kokkonen (s. 3. marraskuuta 1986) on suomalainen pikajuoksija. SM-kilpailuista hänellä on 400 metriltä hopeaa Kalevan kisoista 2012 sekä pronssia Kalevan kisoista 2014, 2015 ja 2016. Sisäratojen SM-kilpailuista hänellä on hopea 400 metriltä 2013 ja pronssia sekä 200 että 400 metriltä vuodelta 2014. Viestijuoksun SM-kilpailuista hänellä on pronssia 4 × 100 metriltä vuodelta 2016.
Kokkosta valmensi vuoteen 2012 saakka Timo Zerni ja hän edustaa Oulun Pyrintöä. Vuoteen 2015 saakka hän edusti Veitsiluodon Kisaveikkoja. Kokkosen ennätys 400 metrillä on 47,95, jonka hän juoksi Oulun Kalevan kisoissa vuonna 2016. Hänellä on maaotteluedustuksia.
Zeravšan
Zarafšon () tai Zeravšon (/, johdettu persian kielen 'kullan levittäjää' tarkoittavasta sanasta ), etenkin aiemmin myös muodossa Zeravšan () on joki Keski-Aasiassa, joka alkaa Zarafšonin jäätiköltä Tadžikistanista. Joki päättyy Uzbekistanissa pieniin suolajärviin tai ehtyy hiekkaan. Pituutta joella on 877 kilometriä.
Tadžikistanissa joen varrella sijaitsee muun muassa Pandžakentin kaupunki. Uzbekistanin keskusalangolla joki ohittaa muiden muassa Samarkandin ja Buharan kaupungit mutta kuivuu sitten aavikolle ehtimättä saavuttaa Amu-Darjaa, johon se aiemmin on laskenut. Joesta saatu kasteluvesi on jo antiikin ajoista mahdollistanut alueella intensiivisen maatalouden ja huomattavan kaupunkiväestön.
Käänteisalkio
Käänteisalkion käsite liittyy abstraktiin algebraan, jossa kahden joukkoon formula_1 kuuluvan alkion formula_2 binäärioperaation laskutulos formula_3 on joukon formula_1 neutraalialkio formula_5 eli
Tällöin sanotaan, että formula_7 ja formula_8 ovat "toistensa" käänteisalkioita. Käänteisalkion nimitys tulee reaalilukujen kertolaskusta, jossa neutraalialkio on luku 1 ja jokaisella luvulla formula_9 on olemassa yksi käänteisluku formula_10, jolle formula_11
Alkiolla formula_8 on "vasemmanpuoleinen käänteisalkio" formula_7, jos formula_14 ja "oikeanpuoleinen käänteisalkio", jos formula_15 Mikäli alkiolla on samanaikaisesti sekä vasemmanpuoleinen- että oikeanpuoleinen käänteisalkio, sanotaan vain, että sillä on olemassa käänteisalkio. Jos alkiolla on olemassa käänteisalkio sanotaan, että alkio on "kääntyvä".
Jos laskutoimitusta pidetään luonteeltaan multiplikatiivisena, merkitään alkion formula_16 käänteisalkiota formula_17. Jos se taas on additiivinen, se merkitään kuten vastaluvutkin yhteenlaskussa eli formula_18.
Kokonaislukujen joukossa pari formula_19 sisältää vain muutaman käänteisalkion eli käänteisluvun, kun laskutoimitus formula_20 on kertolasku. Selvästikään luvulla 2 ei ole käänteislukua olemassa, koska sen pitäisi olla formula_21. Ainoat luvut, jolla on olemassa käänteisluvut, ovat -1 ja 1. Näiden käänteisluvut ovat luvut itse.
Jos määritetään erikoinen laskutoimitus formula_22 kokonaislukujen joukossa. Jos valitaan ensin kokonaisluku formula_23, voidaan laskea sille käänteisalkio ehdosta formula_24. Sillä on oikeanpuoleinen käänteisluku formula_25, koska formula_26. Sama voidaan osoittaa vasemmanpuoleisesti.
Funktioiden joukossa formula_27, missä formula_28 on funktioiden määrittely- ja arvojoukko, identtinen kuvaus formula_29 on yhdisteen formula_30 neutraalialkio. Silloin voidaan määritelmän mukaan kirjoittaa formula_31 Jos formula_32 on bijektio, on formula_33 funktion formula_34 käänteiskuvaus laskutoimituksen formula_30 suhteen ja formula_36. Muilla joukon formula_32 alkioilla, jotka eivät ole bijektioita, ei ole käänteiskuvausta.
Lukujoukko ja laskutoimitus muodostavat parin, joka voi olla monoidi. Monoidilla ei tarvitse olla käänteisalkioita, vaikka sillä on neutraalialkio. Sen sijaan ryhmällä on käänteisalkiot, sillä se saadaan monoidista vaatimalla jokaiselle alkiolle yksikäsitteinen käänteisalkio. Kun ryhmälle tehdään laajennus toisella laskutoimituksella, tulee vähintään additiivisella laskutuimituksella olla käänteisalkiot. Tätä algebraa kutsutaan renkaaksi. Jos sekä additiivisella- että multiplikatiivisella laskutoimituksella on molemmilla olemassa käänteisalkiot, kutsutaan sitä kunnaksi.
Jani Koskela
Jani Koskela (s. 14. huhtikuuta 1993) on suomalainen pikajuoksija. Hän edustaa Tampereen Pyrintöä ja häntä valmentaa Juha Koskela.
Porin Kalevan kisoissa 2015 Koskela voitti kultaa 400 metrillä uudella ennätysajallaan 47,85. Vuosina 2011 ja 2012 hän saavutti matkalla pronssia. 200 metrillä Koskela voitti hopeaa vuosina 2011, 2013 ja 2017. Sisäratojen SM-kilpailuissa hän on saavuttanut kultaa 4 × 300 metrin viestissä 2016 sekä hopeaa 200 metrillä 2010 ja 400 metrillä 2016. Viestijuoksun SM-kilpailuissa hän on saavuttanut Tampereen Pyrinnön viestijoukkueessa 4 × 100 metrin viestissä kultaa vuonna 2011 ja pronssia vuonna 2017 sekä 4 × 400 metrin viestissä kultaa vuonna 2016, hopeaa vuonna 2017 ja pronssia vuonna 2014.
Helsingin EM-kilpailuissa 2012 Koskela juoksi Suomen joukkueessa 4 × 400 metrin viestissä. Hänellä on myös maaotteluedustuksia.
Koskelan ennätys 200 metrillä on 21,29 ja 400 metrillä 47,74.
Erik Zetterström
Erik Harald Zetterström (14. elokuuta 1904 Tukholma – 7. heinäkuuta 1997 Tukholma) oli ruotsalainen kirjailija, joka on käyttänyt nimimerkkiä "Kar de Mumma". Hän oli Svenska Dagbladetin pitkäaikainen kolumnisti. Hän kirjoitti lehteen humoristisia artikkeleita vuodesta 1922 aina 1990-luvun puoliväliin.
Jouni Helppikangas
Jouni Petteri Helppikangas (s. 10. helmikuuta 1971 Rovaniemi) on suomalainen kiekonheittäjä.
Aikuisten SM-kisoista Helppikangas on saavuttanut pronssia vuosina 1998, 2005 ja 2012. Hänen ennätyksensä on 61,72 m vuodelta 2001. Hänellä on maaotteluedustuksia.
Helppikangas on edustanut urallaan Sallan Karhuja, Saarenkylän Nuorisoseuran Urheilijoita, Oulun Pyrintöä ja Orimattilan Jymyä. Hänen valmentajanaan on toiminut Hannu Heikkilä.
Kurt Jansson
Kurt Gunnar Jansson (20. marraskuuta 1915 Noormarkku – 13. tammikuuta 1998 Tampere) oli suomalainen diplomaatti ja filosofian maisteri. Hän oli yksi harvoista suomalaisista sosiaalialan asiantuntijoista, jotka ovat luoneet näyttävän kansainvälisen uran.
Kun Sotainvalidien Veljesliitto perustettiin välirauhan aikana huolehtimaan sodassa vammautuneista, itsekin talvisodassa haavoittunut Jansson palkattiin järjestön huoltopäälliköksi. Hän jatkoi tässä tehtävässä myös jatkosodan ajan. Sodan jälkeen hän työskenteli pari vuotta valtion Työhuoltoviraston johtajana, minkä jälkeen 1946 hänet nimitettiin Sotainvalidien Veljesliiton toiminnanjohtajaksi. Häneen henkilöityivät sotainvalidihuollon merkittävät saavutukset sodan jälkeen.
Sotainvaliditoiminnan kansainvälisten yhteyksien luominen niin sanottuina vaaran vuosina osoittautui poliittisesti vaikeaksi. Neuvostoliiton kanssa yritettiin luoda yhteistyötä, mutta siinä epäonnistuttiin. Läntiseen veteraanijärjestöön World Veterans Federationiin (WVF) taas arkailtiin lähteä, koska Suomen idänsuhteiden pelättiin kärsivän. Sotainvalidien Veljesliitto liittyi lopulta 1954 WVF:n jäseneksi.
Jansson oli jo tätä ennen vuonna 1953 nimitetty Pariisiin WVF:n kuntouttamisosaston johtajaksi ja 1954 Yhdistyneiden kansakuntien sihteeristöön sosiaalialan asiantuntijaksi. Tämä oli sikäli poikkeuksellista, että Suomi ei ollut vielä YK:n jäsen.
Janssonin asiantuntemusta käytettiin monissa YK:n tehtävissä. Hän johti YK:n Lähi-idän sosiaalitoimintaa Beirutissa, toimi YK:n sosiaaliosaston apulaisjohtajana New Yorkissa, rauhanturvajoukkojen komentajan poliittisena neuvonantajana Kyproksella, YK:n kehitysohjelman edustajana Pakistanissa, YK:n pysyvänä edustajana Nigeriassa ja YK:n turvallisuusneuvoston erityistehtävissä Mosambikissa.
Hänet nimitettiin YK:n neuvottelevaksi virkamieheksi 1977 ja lopulta apulaispääsihteeriksi 1980. Hän toimi pääsihteerin edustajana Kambodžassa järjestelemässä humanitaarista avustustoimintaa. Tämän jälkeen hän organisoi pääsihteerin määräyksestä 1984–1985 Etiopian avustamista maata kohdanneen ankaran nälänhädän takia. Hän jäi YK:sta eläkkeelle vuonna 1985.
Hän sai professorin arvonimen 1990.
Kurt Janssonin poika on 1960-luvulla yleisurheilijana ja myöhemmin Kanadaan muuttaneena liikemiehenä tunnettu Harri Jansson.
Pajukäärömittari
Pajukäärömittari ("Epione repandaria") on mittareiden ("Geometridae") heimoon kuuluva perhonen. Laji on yleinen ja sen lentoaika sijoittuu loppukesään.
Harald Jensen (vuorineuvos)
Harald Christian Jensen (1. heinäkuuta 1882 Huittinen – 16. syyskuuta 1953 Tukholma) oli suomalainen tamperelaista Suomen Trikoota yli 30 vuoden ajan johtanut vuorineuvos ja diplomi-insinööri.
Jensenin vanhemmat olivat Tanskasta Suomeen muuttaneet Hans Peder Jensen ja Margarete Cristensen. Hän pääsi ylioppilaaksi 1901 Turun ruotsalaisesta reaalilyseosta ja valmistui insinööriksi 1905 Polyteknillisen opiston koneenrakennusosastolta. Jensen opiskeli sitten puolen vuoden ajan Mockelin kutomakoulussa Vaalsissa Hollannissa ja hankki lisäksi käytännön kokemusta työskentelemällä saksalaisissa kutomatehtaissa.
Jensen oli Suomeen palattuaan Yhdistyneiden Villatehtaiden Hyvinkään verkatehtaan apulaisisännöitsijänä 1908–1911. Tämän jälkeen Jensen oli Tampereella Suomen Trikoon toimitusjohtajana vuosina 1911–1953. Jensenin aikana yhtiön työntekjämäärä nousi 238:sta yli 3 000:een. Suomen Trikoo osti 1919 "Tampereen Kutomateollisuus Oy":n sekä 1930-luvulla kolme trikootehdasta "Sukka Oy":n, "Tampereen Trikooteollisuus Oy":n ja "Laurilan Kutomo Oy":n. Vuorineuvoksen arvon Jensen sai 1946. Hän oli jäsenenä useiden yritysten johtokunnissa ja oli muun muassa Suomen Kutomateollisuuden Työnantajien liiton puheenjohtajana 1945–1952.
Kristian Pulli
Kristian Henri Mikael Pulli (s. 2. syyskuuta 1994 Jämsä) on suomalainen yleisurheilija. Hänen lajejaan ovat pituushyppy ja kolmiloikka. Pullia valmentaa hänen isänsä Seppo Pulli ja hän edustaa Kaipolan Virettä.
Pulli voitti Kuopion Kalevan kisoissa 2014 SM-kultaa pituushypyssä tuloksella 781 cm ja hopeaa Oulun Kalevan kisoissa 2016 tuloksella 765 cm sekä pronssia Jyväskylän Kalevan kisoissa 2018 tuloksella 768 cm. Kolmiloikassa hän on saavuttanut hopeaa Lahdessa 2012 ja Vaasassa 2013.
Sisäratojen SM-kilpailuissa Pulli voitti kolmiloikassa kultaa vuonna 2013 ja pronssia 2012 sekä pituushypyssä kultaa 2015 ja hopeaa 2014.
Alle 20-vuotiaiden EM-kilpailuissa Rietissä 2013 Pulli sijoittui kolmiloikassa toiseksi ennätyksellään 15,88 m. Pulli edusti Suomea vuosien 2013 ja 2014 Suomi–Ruotsi-maaotteluissa sekä pituushypyssä että kolmiloikassa ja vuonna 2015 pituushypyssä.
Pulli voitti 22-vuotiaiden pituushypyn Pohjoismaiden mestaruuden vuonna 2014 silloisella ennätyksellään 789 cm. Elokuussa 2018 EM-kisojen pituushypyn karsinnassa Pulli hyppäsi 768 cm, jolla tuloksella hän ei selvinnyt loppukilpailuun.
Pullin ennätys kolmiloikassa on ulkoradoilla 16,07 m (13.7.2014) ja sisäradoilla 15,81 m (28.1.2017). Pituutta hän on hypännyt ulkoradoilla 807 cm (7.7.2017) ja sisäradoilla 783 cm (11.2.2018). 100 metrin juoksussa Pullin ennätys on 10,64 s (6.8.2016).
Pulli valmistui ylioppilaaksi Jämsän lukiosta keväällä 2013. Hän suoritti asepalveluksensa Lahdessa Hämeen Rykmentin Urheilukoulussa. Pulli opiskelee Tampereen teknillisessä yliopistossa.
Yleisurheilun lisäksi Pulli on harrastanut jääkiekkoa, jalkapalloa, suunnistusta ja hiihtoa.
Anders Mauritz Jernström
Anders Mauritz Jernström (14. maaliskuuta 1837 – 22. kesäkuuta 1877 Leipzig) oli suomalainen geologi ja Helsingin yliopiston kirjaston amanuenssi 1869–1877. Jernström julkaisi kaksiniteisen teoksen "Material till Finska Lappmarkens geologi" (1874–1875).
Gøtu Ítróttarfelag
Gøtu Ítróttarfelag (tunnetaan myös nimellä GÍ Gøta) oli färsaarelainen jalkapallojoukkue. Vuonna 1926 perustettu Gøtu ÍF lopetti toimintansa 2008, jolloin se yhdistyi Leirvik ÍF:n kanssa muodostaen uuden seuran nimeltä Víkingur.
Färsaarten mestaruuden Gøtu ÍF voitti kuudesti. Eurocupeihin seura osallistui useita kertoja. Vuoden 1996 UEFA Cupissa se kohtasi suomalaisen FC Jazzin.
Salamatkustus
Salamatkustaja (kutsumanimenä myös "jänis") on henkilö, joka matkustaa salaa jossakin kulkuvälineessä, kuten linja-autossa, junassa, laivassa tai lentokoneessa.
Salamatkustajille matkustaminen voi olla vaarallista. Koska he eivät ole laillisesti kyydissä, voivat he joskus matkata pitkiäkin aikoja ilman ruokaa tai juomaa ja joissain tapauksissa jopa ilman ilmaa (liian tiivis kontti jossa liikaa ihmisiä). On tapauksia, joissa salamatkustajat ovat yrittäneet matkustaa lentokoneiden laskutelineille varatussa tilassa ja kuolleet paleltumalla.
Arya
Arya voi tarkoittaa muun muassa seuraavia:
Anastomoosi
Anastomoosi, (, , kreikan sanoista "ana", ylös, ja "stoma", suuhaara ) voi tarkoittaa seuraavia:
Albert Ludvig Lindsay von Julin
Albert Ludvig Lindsay von Julin (2. elokuuta 1871 Pohja – 8. toukokuuta 1944 Pohja) oli Fiskarsin toimitusjohtaja ja vuorineuvos.
Von Julinin vanhemmat olivat tehtailija Emil Lindsay von Julin ja Hildur Arnoldina Fredrika Wilhelmina Kistner. Hän pääsi ylioppilaaksi Haminan ruotsalaisesta yksityislyseosta 1890 ja valmistui vuori-insinööriksi Tukholmassa 1895. Hän oli vuori-insinöörinä Ruotsissa ja sitten kemistinä Nobel-veljesten tehtaalla Bakussa 1896–1900. Von Julin toimi Oy Fiskars Ab:n insinöörinä 1904–1906 ja oli Fiskarsin toimitusjohtajana 1906–1943 ollen myös useiden muidenkin teollisuusyritysten johdossa. Hänelle myönnettiin vuorineuvoksen arvo 1921. Julinin isoisä oli Johan Jacob Julin.
Von Julin oli naimisissa vuodesta 1898 Elin Constance Blombergin kanssa.
Mathieu Arzeno
Mathieu Arzeno (s. 18. elokuuta 1987 Salon-de-Provence) on ranskalainen ralliautoilija. Hän aloitti uransa kartingissa vuonna 2001. Vuonna 2005 hän kilpaili Formula Campus-sarjassa. Vuosina 2006-07 Arzeno kilpaili Ranskan Formula Renault-sarjassa. Hän ajoi myös kaksi kilpailua Eurocup Formula Renault-sarjassa kaudella 2007. Vuonna 2009 Arzeno debytoi WRC-sarjassa. Vuonna 2012 Arzeno saavutti uransa ensimmäiset WRC-pisteet ajamalla kymmenenneksi Saksan rallissa.
Albert von Julin
Albert von Julin tarkoittaa seuraavia henkilöitä:
Sanelukone
Sanelukone on laite, jonka avulla ääntä, erityisesti puhetta, voidaan tallentaa äänitteiksi ja kuunnella äänitteitä myöhemmin. Tavanomaisia käyttötarkoituksia ovat muun muassa haastattelujen tallennus toimitustyössä, potilaskertomusten sanelu puhtaaksikirjoitusta varten ja kokousten nauhoittaminen pöytäkirjan myöhempää kirjoitusta varten. Aiemmin sanelukoneissa tallennusmediana käytettiin magneettisia levykkeitä ja magneettinauhoja, joille ääni tallentui analogisessa muodossa. Nykyiset sanelimet tallentavat äänen digitaalisessa muodossa muistikorteille.
Johan Albert Edvard von Julin
Johan Albert Edvard von Julin (1846–1906) oli suomalainen yritysjohtaja ja vuorineuvos.
Julin peri isältään Kosken tehtaan ja siihen kuuluvan maatilan. Vuodesta 1875 hän oli Fiskarsin toimitusjohtaja, ja hän pelasti vaikeuksiin ajautuneen yrityksen. Julin edusti sukua valtiopäivillä 1872–1906 lukuun ottamatta vuotta 1882. Hän oli mukana Suomen ja Venäjän välisissä tullineuvotteluissa puolustamassa Suomen etua.
Erik Julin
Erik Julin (13. marraskuuta 1796 Oulu – 21. kesäkuuta 1874 Turku) oli Turun kaupunginapteekkari, kauppaneuvos. Hän oli aloitteellinen monissa yleishyödyllisissä yrityksissä. Hän oli Turussa toimivan Turun konepajan omistajia, Turun laivatelakan toimitusjohtaja vuodesta 1857. Hän oli vuosina 1825–1830 toimineen Bolaget för Österbottniska Kustfarten -purjelaivayhtiön päävarustaja ja mukana perustamassa Pohjanmaan höyrylaivayhtiötä. Turun ensimmäinen vapaapalokunta perustettiin hänen ansiostaan 1838.
Julinin veli oli Johan Jacob Julin.
Yhdysvaltain avoin tennisturnaus 2012 – miesten kaksinpeli
Novak Đoković oli turnauksen puolustava mestari, mutta hän hävisi loppuottelussa ensimmäisen Grand Slam -voittonsa ottaneelle Andy Murraylle luvuin 7–6(10), 7–5, 2–6, 3–6, 6–2.
 Kei Nishikori "(3. kierros)"
 Stanislas Wawrinka "(4. kierros)"
 Philipp Kohlschreiber "(4. kierros)"
 Andy Roddick "(4. kierros)"
 Tommy Haas "(1. kierros)"
 Florian Mayer "(1. kierros)"
 Mardy Fish "(4. kierros)"
 Marcel Granollers "(2. kierros)"
 Fernando Verdasco "(3. kierros)"
 Andreas Seppi "(1. kierros)"
 Sam Querrey "(3. kierros)"
 Mihail Južnyi "(1. kierros)"
 Viktor Troicki "(1. kierros)"
 Feliciano López "(3. kierros)"
 Julien Benneteau "(3. kierros)"
 Jérémy Chardy "(3. kierros)"
Yhdysvaltain avoin tennisturnaus 2012 – naisten kaksinpeli
Samantha Stosur oli turnauksen puolustava mestari. Mestaruuden voitti Serena Williams, joka voitti turnauksen neljännen kerran.
 Anastasija Pavljutšenkova "(2. kierros)"
 Julia Görges "(1. kierros)"
 Nadja Petrova "(4. kierros)"
 Roberta Vinci "(puolivälierät)"
 Christina McHale "(1. kierros)"
 Francesca Schiavone "(1. kierros)"
 Kim Clijsters "(2. kierros)"
 Klára Zakopalová "(1. kierros)"
 Yanina Wickmayer "(2. kierros)"
 Monica Niculescu "(1. kierros)"
 Anabel Medina Garrigues "(1. kierros)"
 Zheng Jie "(3. kierros)"
 Tamira Paszek "(1. kierros)"
 Jelena Janković "(3. kierros)"
 Varvara Lepchenko "(3. kierros)"
 Peng Shuai "(1. kierros)"
Pohjanmaan höyrylaivayhtiö
Pohjanmaan höyrylaivayhtiö ("Österbottniska Ångfartygs-Bolaget, stiftadt af Grefve Berg") oli vuonna 1857 perustettu Pohjanmaan rannikkokaupunkien ja Pietarin väliä liikennöivä laivayhtiö. Laivayhtiö sai keisari Aleksanteri II:lta Pietarista keisarillisella sinetillä varustetun kirjeen, jossa annettiin lupa käyttää keisarin nimeä uudessa laivassa.
Yhtiön perustajia oli muun muassa apteekkari ja yritysjohtaja Erik Julin. Yhtiön osakepääomaksi tuli 225 000 hopearuplaa. Se jakautui 2250 osakkeeseen. Lisäksi yhtiö sai valtiolta korottoman 150 000 ruplan lainan.
Yhtiön historia oli myrskyisä. Ristiriidoista keskusteltiin sanomalehtien välityksellä. Valtionlainan takaisinmaksu aiheutti vaikeuksia. Kun ensimmäinen maksuerä erääntyi 1862, pystyi yhtiö hädin tuskin selviytymään maksusta. Usko yhtiöön oli 1860-luvun alussa heikko. 100 ruplan nimellisarvoisia osakkeita myytiin 10 ruplalla, kunhan ostaja sitoutui vastaamaan lisäksi valtionlainasta 66 2/3 ruplan edestä.
Menestys parani myöhemmin, ja vuosina 1864–1875 pystyttiin osinkoakin jakamaan melkein joka vuosi. Kilpailu kuitenkin kiristyi ja yhtiön kalusto kului. Yhtiö purettiin vuonna 1875.
Xingu
Xingu on Etelä-Amerikassa olevan Amazon-joen sivujoki Brasiliassa. Joki saa alkunsa Keski-Brasilian vuorilta ja sillä on pituutta 1 980 kilometriä. Joessa on paljon putouksia, ja se on purjehduskelpoinen vain alajuoksultaan. Xingujokeen on rakenteilla suuri Belo Monten pato. Hanke on saanut paljon vastustusta.
Belo Monten pato
Belo Monten pato on Xingujokeen rakenteilla oleva suuri pato.
Valmistuessaan tämä Amazonin sivujoen pato olisi maailman kolmanneksi suurin. Sitä suurempia olisivat vain Kiinassa oleva Kolmen rotkon pato ja Brasilian ja Paraguayn rajalla oleva Itaipun pato. Patoon liittyvän voimalaitoksen on tarkoitus tuottaa sähköä 11 000 megawattia.
Ensimmäisen kerran Xingujoen patoamista suunnitteli 1970-luvulla Brasilian sotilasdiktatuuri, joka aikoi rakentaa jokeen jopa viisi patoa. Hanke jäi kuitenkin toteutumatta. Vuonna 2005 Brasilian parlamentti hyväksyi Belo Monten rakennusprojektin, ja sen rakentaminen aloitettiin. Brasilian tuomioistuin keskeytti rakennustyöt vuonna 2012, koska joen varren alkuperäiskansoja ei ollut kuultu lainmukaisesti. Pian keskeytyksen jälkeen Brasilian korkein oikeus antoi kuitenkin luvan jatkaa töitä.
Padon on tarkoitus olla toimintavalmis vuonna 2019.
Joen patoamista on vastustettu yhtä kauan kuin sitä on suunniteltukin. Belo Monten pato nostaisi joen pintaa niin, että vesi peittäisi 500 neliökilometriä maata. Kymmeniä tuhansia ihmisiä jouduttaisiin siirtämään pois asuinseudultaan, ja monien alkuperäiskansojen elämäntavat vaarantuisivat. Lisäksi luonto saattaa tuhoutua paikoin pahoin.
Luettelo typografisista lainausmerkkipareista eri kielissä
Tämä on luettelo typografisista lainausmerkkipareista eri kielissä. Tieto- ja kirjoituskoneiden oletusarvoisesti tuottamien suorien lainausmerkkien sijasta typografiassa suositaan "kaarevia" tai "kulmalainausmerkkejä", joiden tarkat käyttötavat vaihtelevat kieli- tai maakohtaisten perinteiden mukaan. Suomen kielessä noudatetaan pelkistettyä mallia, jossa aloittava ja lopettava lainausmerkki ovat keskenään samanlaiset, mutta useimmissa muissa kielissä aloittava lainausmerkki on erinäköinen kuin lopettava lainausmerkki – tällöin merkit ovat keskenään samanmuotoisia, mutta eri asennoissa.
Lainausmerkit voivat toisinaan esiintyä myös sisäkkäin, niin että ensisijaisten merkkien sisällä käytetään toisentyyppisiä lainausmerkkejä. Tällöin ensisijaisina merkkeinä käytetään usein "kokolainausmerkkejä" eli "kaksinkertaisia lainausmerkkejä" ja toissijaisina "puolilainausmerkkejä" eli "yksinkertaisia lainausmerkkejä", mutta joskus (esimerkiksi brittienglannissa) järjestys voi olla päinvastainenkin. Joissain kielissä (kuten espanjassa, italiassa ja ranskassa) kokolainausmerkkejä suositaan molemmilla tasoilla, mutta yleensä kuitenkin niin, että toissijaiset merkit ovat erityyppisiä kuin ensisijaiset.
Muikku (täsmennyssivu)
Muikku voi tarkoittaa seuraavia asioita:
Napa-yhtiöt
Napa-yhtiöt on suomalainen tietotekniikkayritys, joka tuottaa ohjelmistoja laivojen suunnitteluun ja operointiin. Napan ohjelmistoja käyttävät lähes kaikki maailman suurimmat telakat, laivasuunnittelutoimistot, luokituslaitokset ja varustamot sekä monet yliopistot, tutkimuslaitokset ja konsulttiyritykset. Käyttäjinä on kaikkiaan noin 400 yritystä ja organisaatiota yli 50 maassa. Onboard Napa -järjestelmä on käytössä noin 1400 laivassa maailman merillä.
Napa-yhtiöiden laivojen alkusuunnitteluohjelmistolla on noin 95 prosentin markkinaosuus. Laivojen suorituskyvyn ohjaukseen ja seurantaan suunnitellut ohjelmistot ovat käytössä yli 90 prosentissa maailman risteilyaluksista ja autolautoista.
Japanilainen luokituslaitos ClassNK osti NAPA Oy:n vuonna 2014
Napa irtautui vuonna 1989 vaikeuksiin joutuneen Wärtsilän tytäryrityksestä Witec Oy:stä. Yhtiön maailmanvalloitus alkoi Pohjoismaista, jatkui muualle Eurooppaan, ja 2000-luvun alusta alkaen panostettiin vahvasti Aasian kasvaville laivanrakennus- ja varustamomarkkinoille.
Nyt Napalla on tytäryhtiöt Japanissa, Koreassa ja USAssa sekä edustustot Kiinassa ja Singaporessa ja kehitysyhtiöt Suomessa ja Romaniassa.
Vuonna 2008 Napa sai Tasavallan Presidentin kansainvälistymispalkinnon. Tietoviikko-lehti valitsi Napa-Yhtiöt vuoden 2009 Tivi-yritykseksi vuosia jatkuneen erinomaisen kannattavuuden ja kasvuvauhdin ansiosta.
Kimmo Kuusniemi
Kimmo Tapani Kuusniemi on suomalainen kitaristi sekä televisio- ja elokuva-alan toimija. Hän on yksi suomalaisen metallimusiikin pioneereista. Kuusniemen vuonna 1977 perustamaa Sarcofagus-yhtyettä pidetään Suomen ensimmäisenä heavy metal -yhtyeenä.
Sarcofagus teki 1980-luvun alussa kaikkiaan kolme albumia, joista kaksi ensimmäistä vuonna 1980. Yhtyeen kolmas albumi oli 1982 ilmestynyt suomenkielinen "Moottorilinnut", joka julkaistiin nimellä "Kimmo Kuusniemi Band". Sarcofagus teki paluun 2000-luvulla ja julkaisi uuden levyn vuonna 2007.
"Moottorilinnut"-albumin jälkeen Kuusniemi jätti musiikin tekemisen ja siirtyi televisio- ja elokuvatuotantojen pariin. Hän ohjasi ja kuvasi erilaisia mainoksia, tietoiskuja sekä lyhyita valistuselokuvia. Vuonna 1992 Kuusniemi muutti puolisonsa kanssa Englantiin, jossa hän asuu edelleen. Kuusniemi on muun muassa kuvannut lukuisia musiikkivideoita eri artisteille, kuten Madonna , Grace Jones ja The Verve . Lisäksi hän on toiminut ohjaajana useiden metalliyhtyeiden videoilla sekä säveltänyt elokuvamusiikkia.
Vuonna 2008 valmistui Kuusniemen ohjaama dokumenttielokuva "Promised Land of Heavy Metal", joka kertoo heavymusiikin asemasta ja kehityksestä Suomessa. Elokuvassa Kuusniemi haastattelee suomalaisten muusikoiden lisäksi muun muassa presidentti Tarja Halosta.
Ovidio Lari
Ovidio Lari (2. tammikuuta 1919 Fabbrica, Peccioli – 2. helmikuuta 2007) oli italialainen roomalaiskatolinen piispa. Hänet vihittiin papiksi 10. elokuuta 1941 ja nimitettiin Aostan hiippakunnan johtoon 15. lokakuuta 1968. Piispaksi vihkiminen seurasi 30. marraskuuta. Pääkonsekraattorina toimi Marino Bergonzini, jota avustivat Abele Conigli ja Carlo Colombo.
Lari jäi eläkkeelle 30. joulukuuta 1994. Hänen seuraajakseen nimitettiin tuolloin Giuseppe Anfossi.
Sunil
Sunil Varma (), yleensä pelkästään Sunil (s. 28. helmikuuta 1974 Bhimavaram, Andhra Pradesh, Intia), on intialainen, telugunkielinen näyttelijä, joka tunnetaan erityisesti palkintojakin voittaneista koomisista elokuvarooleistaan. Viime vuosina häntä on alettu nähdä myös elokuvien pääosarooleissa, varsinkin vuonna 2010 ilmestyneen S. S. Rajamoulin ohjaaman "Maryada Ramannan" saavuttaman hyvän menestyksen jälkeen.
Havaijinhiirihaukka
Havaijinhiirihaukka ("Buteo solitarius") on hiirihaukkojen sukuun kuuluva lintu. Sitä tavataan Yhdysvalloissa Hawaijin osavaltiossa.'
Nykyisin sitä esiintyy vain pääsaarella, mutta fossiililöydöt kertovat että sitä on aikoinaan esiintynyt myös Molokain, Oahu ja Kauain saarilla. Se on Yhdysvalloissa määritelty uhanalaiseksi, mutta IUCN:n määritelmän mukaan se on silmälläpidettävä.
Sen pituus on 40–46 cm. Naaras painaa 605 g, koiras, joka on pienempi, painaa 441 g. Siitä on kaksi värimuunnelmaa. Tummalla on tummanruskea pää, rinta ja siipien alapuolet. Vaalealla on tumma pää, vaalea rinta ja vaaleat siipien alapuolet.
Sillä on monenlaisia uhkia: maanviljelyksen lisäksi metsänhakkuu, rakentaminen, liikenne, ihmisen matkailun ja muun toiminnan aiheuttama häiriö, vieraslajit sika ("Sus domesticus") ja kanarianmyrtti ("Myrica faya").
Sen elinpiiriä ovat subtrooppiset ja trooppiset kostat alavat ja vuoristometsät sekä viljelmät ja viljelysmaat aina 2 700 metrin korkeuteen saakka.
Robert Walser
Robert Walser (15. huhtikuuta 1878 Biel/Bienne, Sveitsi – 25. joulukuuta 1956 Herisaun lähellä) oli saksankielinen sveitsiläinen kirjailija.
Walser on 1900-luvun alkupuolen saksankielisistä modernisteista kaikkein omaperäisimpiä. Hänen maineensa vakiintui kuitenkin vasta 1960-luvulla. Hänen ihailijoitaan olivat jo Franz Kafka, Hermann Hesse ja Robert Musil. Hänen tuotantonsa syntyi 1900-luvun alkuvuosikymmenillä, mutta sittemmin ura keskeytyi psykoosiin. Waldaun mielisairaalassa Walserilla diagnosoitiin katatoninen skitsofrenia. Hän lopetti kirjoittamisen 54-vuotiaana, kun hänet siirrettiin Herisaun mielisairaalaan.
Walserin tuotannosta on suomennettu valikoima "Kävelyretki ja muita kertomuksia" (Teos, 2012) ja romaani "Konttoristi" (1908, suom. 2016). Teokset on suomentanut Ilona Nykyri.
HMS Opossum (S19)
HMS Opossum (viirinumero S19) oli Britannian Kuninkaallisen laivaston Oberon-luokan sukellusvene.
Alus tilattiin Cammell Lairdilta Birkenheadistä. Sen köli laskettiin 21. joulukuuta 1961 ja alus laskettiin vesille 23. toukokuuta 1963. Alus valmistui 5. joulukuuta 1964.
"HMS Opossum" osallistui Persianlahden sotaan laskien maihin SBS-joukkojen sotilaita Irakiin ja miehitettyyn Kuwaitiin. Toukokuussa 1991 alus palasi HMS Dolphiniin maalattuna perinteisin Kauko-idän laivaston värein, mustalla ja hanhenmunan sinisellä. Aluksella liehui myös perinteinen merirosvolippu kuvaamassa onnistunutta sotapurjehdusta.
Alus poistettiin palveluksesta 1993.
HMS Oracle (S16)
HMS Oracle (viirinumero S16) oli Britannian Kuninkaallisen laivaston Oberon-luokan sukellusvene.
Alus tilattiin Cammell Lairdilta Birkenheadistä. Sen köli laskettiin 26. huhtikuuta 1960 ja alus laskettiin vesille 26. syyskuuta 1961. Alus valmistui 14. helmikuuta 1963.
Alus poistettiin palveluksesta 18. syyskuuta 1993.
Operaatio Finljandija
Operaatio Finljandija on Ville Kaarnakarin kirjoittama, jatkosodasta kertova sotatrilleri. Tammi julkaisi sen vuonna 2012.
Keväällä 1944 Saksa on häviämässä sodan, ja Neuvostoliitto painostaa Suomea rauhanneuvotteluihin. Mahdollisiin rauhanehtoihin ei luoteta, suurhyökkäystä odotetaan ja Päämajassa on eriäviä käsityksiä tulevasta. Operaatiojohto eversti Nihtilän johdolla yrittää saada selville Neuvostoliiton aikeet. Tähän tarjoutuukin hyvä tilaisuus saksalaisten pyytäessä apua erikoisoperaatioon. "Operaatio"-sarjan kolmas kirja liikkuu vakoilun ja tiedustelun maailmassa Saksassa, Ruotsissa, Virossa ja rintaman takana kaukopartioiden matkassa.
Romaanissa esitetään fiktiivinen versio siitä, mitä suomalainen tiedustelu tiesi ennen suurhyökkäystä, sekä samaten fiktiivinen versio Teheranin kokouksen päätöksistä ja Neuvostoliiton aikeista Suomen suhteen.
HMS Odin (S10)
HMS Odin (viirinumero S10) oli Britannian Kuninkaallisen laivaston Oberon-luokan sukellusvene.
Alus tilattiin Cammell Lairdilta Birkenheadistä. Sen köli laskettiin 27. huhtikuuta 1959 ja alus laskettiin vesille 4. marraskuuta 1960. Alus valmistui 3. toukokuuta 1962.
Alus poistettiin palveluksesta 1990 ja se myytiin vuotta myöhemmin romutettavaksi.
HMS Oberon (S09)
HMS Oberon (viirinumero S09) oli Britannian Kuninkaallisen laivaston Oberon-luokan sukellusvene.
Alus tilattiin Chathamin telakalta. Sen köli laskettiin 28. marraskuuta 1957 ja alus laskettiin vesille 18. heinäkuuta 1959. Alus valmistui 24. helmikuuta 1961.
Alus poistettiin palveluksesta 1986 ja se myytiin vuotta myöhemmin romutettavaksi.
HMS Onslaught (S14)
HMS Onslaught (viirinumero S14) oli Britannian Kuninkaallisen laivaston Oberon-luokan sukellusvene.
Alus tilattiin Chathamin telakalta. Sen köli laskettiin 8. huhtikuuta 1959 ja alus laskettiin vesille 24. syyskuuta 1960. Alus valmistui 14. elokuuta 1962.
Alus poistettiin palveluksesta 1990 ja se myytiin vuotta myöhemmin romutettavaksi.
HMS Ocelot (S17)
HMS Ocelot (viirinumero S17) oli Britannian kuninkaallisen laivaston Oberon-luokan sukellusvene.
Alus tilattiin Chathamin telakalta, missä köli laskettiin 17. marraskuuta 1960. Alus laskettiin vesille 5. toukokuuta 1962 ja valmistui 31. tammikuuta 1964. Alus oli viimeinen Chathamin telakan Kuninkaalliselle laivastolle valmistama sukellusvene.
Alus liitettiin palvelukseen otettaessa Faslaneen Clyden laivastotukikohtaan sijoitettuun 3. laivueeseen.
Alus poistettiin palveluksesta elokuussa 1991, kun Yhdistynyt kuningaskunta oli tehnyt päätöksen luopua dieselkäyttöisistä sukellusveneistä. Alus myytiin vuonna 1992 ja entisöitiin osaksi Chatham Historic Dockyard -museota.
HMS Orpheus (S11)
HMS Orpheus (viirinumero S11) oli Britannian Kuninkaallisen laivaston Oberon-luokan sukellusvene.
Alus tilattiin Vickers Armstrongilta Barrow-in-Furnessista. Sen köli laskettiin 16. huhtikuuta 1959 ja alus laskettiin vesille 17. marraskuuta 1959. Alus valmistui 25. marraskuuta 1960.
Alus poistettiin palveluksesta 1990 ja se myytiin 1994 romutettavaksi.
HMS Olympus (S12)
HMS Olympus (viirinumero S12) oli Britannian Kuninkaallisen laivaston Oberon-luokan sukellusvene.
Alus tilattiin Vickers Armstrongilta Barrow-in-Furnessista. Sen köli laskettiin 4. maaliskuuta 1960 ja alus laskettiin vesille 14. kesäkuuta 1961. Alus valmistui 7. heinäkuuta 1962.
Alus siirrettiin Kanadan laivastolle 1989.
HMS Osiris (S13)
HMS Osiris (viirinumero S13) oli Britannian Kuninkaallisen laivaston Oberon-luokan sukellusvene.
Alus tilattiin Vickers Armstrongilta Barrow-in-Furnessista. Sen köli laskettiin 26. tammikuuta 1962 ja alus laskettiin vesille 29. marraskuuta 1962. Alus valmistui 11. marraskuuta 1964.
Alus myytiin 1993 romutettavaksi.
Arvo Kartano
Arvo Nikolai Kartano (s. 18. helmikuuta 1895 Kiikka) oli suomalainen upseeri joka tunnettiin Suomenlinnan kurikomppanian ja Koveron keskitysleirin päällikkönä.
Kartano ylennettiin reservin vänrikiksi 1921 ja hän palveli 1920-luvulla ainakin Pohjois-Savon Rykmentissä Kuopiossa.
Keväällä 1933 Kartano lähetettiin lopettamaan 400 poliittisen vangin Tammisaaren vankilassa aloittamaa nälkälakkoa. Kymmenen päivää kestänyt lakko lopetettiin kovaotteisella pakkoruokinnalla jossa kuoli neljä vankia.
Kartano toimi 1930-luvulla Suomenlinnan Kurikomppanian eli Suomenlinnan Työvelvollisten Kurikomppanian päällikkönä Suomenlinnassa. Hän johti muun muassa heinäkuussa 1937 tapahtuneen Vallisaaren räjähdysonnettomuuden sammutustöitä.
Jatkosodan alkuvaiheissa kapteeni Arvo Kartano toimi Nikke Pärmin johtaman, pääasiassa rangaistusvangeista kootun Erillisen Pataljoona 21:n varakomentajana. Syyskuussa 1941 pataljoonaan lähetettiin vielä 288 poliittista turvasäilövankia Köyliön vankileiriltä. Lyhyen koulutuksen jälkeen pataljoona siirrettiin Itä-Karjalaan. Äänisen luoteispuolella pataljoona joutui heti taisteluun ja oli vähällä joutua puna-armeijan saartamaksi. Pataljoonaa vastassa oli neuvostoarmeijan valiorykmentti JR 52, joka oli koottu karjalaisista ja emigranttisuomalaisista. Puna-armeija oli tietoinen suomalaispataljoonan erikoisluonteesta, ja joukkoihin kohdistettiin kovaa propagandaa. Kun jo ensimmäisen viikon aikana noin 80 miestä loikkasi vihollisen puolelle tai muuten karkasi, loput jäljellä olevat noin 200 turvasäilöläistä vedettiin nopeasti pois rintamalta.
Jäljelle jääneistä noin 200 turvasäilövangista muodostettiin "Erillinen Työkomppania" jonka päälliköksi Kartano nimitettiin. Vangit päätyivät Kangasjärven ja Säämäjärven kautta lopulta syyskuussa 1942 Koveraan, noin 20 kilometrin päähän Aunuksen kaupungista. Siellä vanhan neuvostoliittolaisen metsätyökeskuksen ympärille perustetulla leirillä he pysyivät kesään 1944 saakka. Joukon vahvuus oli aluksi noin 170 miestä. Koveriin koottiin myös vuonna 1941 Riihimäellä muista turvasäilöläisistä erotettu kahdenkymmenenviiden miehen osasto. Leirin olosuhteista ja vankien kohtelusta tehtyjen valitusten seurauksena kapteeni Kartano vapautettiin tehtävästään kesäkuussa 1943 ja komennettiin Aunuksen komendantiksi.
Klinikákin metroasema
Klinikák on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1977. Aseman ympärillä sijaitsee Semmelweis-yliopiston kampusalue.
Infliksimabi
Infliksimabi (REMICADE, MSD), on TNF-estäjälääke joka on tarkoitettu nivelreuman, haavaisen paksusuolentulehduksen, selkärankareuman, Crohnin taudin, nivelpsoriaasin ja ihopsoriaasin hoitoon.
Tuotu yhdysvaltain markkinoille 1998, kuuluu biologisiin reumalääkkeisiin.
Käytetään usein yhdessä metotreksaatin kanssa, mutta voidaan käyttää myös yksinään.
Tuberkuloosi-verikoe otetaan yleensä ennen biologisten lääkehoitojen aloitusta, koska Humiraa saavilla potilailla on raportoitu tuberkuloosia.
Kaikkia tulehdusoireita, kuten kuumetta, haavoja, väsymystä tai hampaisiin liittyviä ongelmia, on syytä tarkastella ennen hoitojen aloittamista.
Infliksimabin toiminta perustuu TNF-α tekijän estämiseen. TNF-α on kemiallinen viestinviejä (sytokiini) ja on avaintekijä autoimmuunisissa reaktioissa.
Infliksimabin kemiallinen kaava on CHNOS, moolimassa 144190,3 g/mol ja CAS-numero 170277-31-3. Infliksimabin anatomis-terapeuttis-kemiallinen lääkeluokituksen tunniste eli ATC-luokitus on L04AB02.